# Arnau Cadell

### De Viquipèdia

Capitell al monestir de Sant Cugat amb un autoretrat i una inscripció de Arnau Cadell

Arnau Cadell o Gatell fou un escultor català del segle XII i XIII. Junt amb el seu taller és autor dels capitells dels claustres del monestir de Sant Cugat iniciat vers el 1190 i de la catedral de Girona.

Les representacions als capitells fets per Cadell mostren ornaments vegetals, formes corínties, escenes de la vida del monjos i temes històrics de la Bíblia que tenen relació amb els capitells de Sant Pere de Galligants.

Arnau Cadell és el primer artista català conegut amb nom i cognom. Es conserva el seu testament redactat a Girona a l'any 1221 en el qual deixa béns al monestir de Sant Cugat i a la Catedral de Girona. A més al claustre del monestir de Sant Cugat es troba un autoretrat seu (avui en dia incomplet) i una signatura que diu en llatí: «Aquesta és la imatge de l'escultor Arnau Cadell, que construí aquest claustre per a la posteritat».

Obtingut de "http://ca.wikipedia.org../../../a/r/n/Arnau_Cadell_9e95.html"

Categoria: Escultors catalans

##### Views

- Article
- Discussió
- Revisió actual

##### Cerca